བོད་ཀྱི་ལྷ་རིས་སྒྱུ་རྩལ་ནི་བོད་ཀྱི་ཐུན་མོང་མ་ཡིན་པའི་ཚབ་མཚོན་རང་བཞིན་ཅན་གྱི་སྒྱུ་རྩལ་ཞིག་ཡིན་ཟེར་བ་བཞིན།ལྷ་རིས་པ་སངས་རྒྱས་ཚེ་བརྟན་ལགས་ཀྱིས་བྲིས་པའི་ཞལ་ཐང་བརྩམས་ཆོས་དག་ནི་དེ་ལས་མ་འདས་པར་སྣང་།ཁོའི་འབྲི་ལུགས་ལ་ཐུན་མིན་གྱི་ཁྱད་ཆོས་འདི་འདྲ་མངའ་སྟེ།ཚོན་རིས་ཞིབ་ཅིང་མཛེས་ལ།ཐིག་རིས་ཕབ་སྟངས་སླ་ཞིང་བྱང་རྩལ་ཆེ་བ།ཐིག་རྩའི་དམ་ལྷོད་རན་པ།གསེར་འགྱུར་གྱི་ཚོན་མདངས་བྱུགས་ཚུལ་བབ་ཆགས་ལ་དྭངས་གསལ་གཙང་གསུམ་ཡིན་པ།རིས་དབྱིབས་ཀྱི་ཕྲ་སྦོམ་སོགས་ཟུར་གང་ལ་བལྟས་ཀྱང་གཟི་བྱིན་འབར་བ།དང་བ་འདྲེན་པ།ལྷུན་ཆགས་པ་སོགས་ཀྱི་དཔལ་ཞུགས་པས་གསོན་ཉམས་འབུར་ཐོན་ཡོད་ལ་བོད་ལུགས་ཀྱི་ཁྱད་ཆོས་ལྡན་པ་མ་ཟད།དེང་རབས་རི་མོའི་འབྲི་ལུགས་ཀྱིས་ཟུར་བརྒྱན་པས་ཁོའི་རི་མོ་ལ་གཞན་ལས་མངོན་པར་འཕགས་ཤིང་སྒྱུ་རྩལ་ཀུན་འདུས་ཀྱི་རིན་ཐང་ཡོད་པ་ཞིག་རེད་ཅེས་མི་དམངས་ཀྱི་ངག་ནས་མ་བགྲོས་གཅིག་མཐུན་གྱིས་ཁས་ལེན་གདེང་འཇོག་ཐོབ།